**INFORMASJON VG2 SOM UTVEKSLINGSELEV I UTLANDET**

De faglige kravene som stilles til utvekslingsoppholdet, blant annet for å tilfredsstille reglene om vitnemål i norsk videregående skole, er:

* Eleven har hatt opplæring tilsvarende 30 skoletimer per uke
* Den utenlandske utdanningen har et faglig nivå som tilsvarer Vg2 i Norge
* Eleven ville blitt flyttet opp til neste trinn i vedkommende lands skolesystem. Dvs at året i utlandet må bestås.
* Eleven må følge undervisning i fremmedspråk tilsvarende det nivået eleven ville vært på i Vg2 i Norge
* Etter hjemkomst leverer eleven dokumentasjon for gjennomgått opplæring i utlandet (diplom/vitnemål, attester, læreplaner eller pensumlister mv.) BÅDE til Inntakskontoret i Oslo og til den skolen eleven skal begynne på

Vi anbefaler at

* Eleven har hatt fag i utlandet som minimum tilsvarer tre programfag og matematikk 2P
* Eleven har hatt minst to fag ute som tilhører samme programområde (realfag eller språk, fagsamfunnsfag og økonomi), og som kan videreføres på fordypningsnivå i Vg3
* Eleven må selv holde seg orientert om fagstoffet som ligger til norskfaget og historiefaget i Vg2. Dette er pensum til eksamen i vg3.
* Fag som det skal bygges videre på[[1]](#footnote-1) i tredje klasse, må eleven holde seg oppdatert i det året eleven er ute. Det vil si at skal eleven for eksempel ha kjemi 2, fysikk 2 og matematikk R2 i tredje klasse, så må eleven selv sørge for å ha tilstrekkelig grunnlag fra nivå 1 i disse fagene.

Her er en liten huskeliste for deg som skal være et år i utlandet:

1) Vi trenger dine fagvalg for vg3: Send en epost til Tor Sverre Engen (tor.sverre.engen@ude.oslo.kommune.no) for rådgivning. Send eposten fra en epostadresse du bruker, slik at vi kan diskutere hvilke fag du vil ha når du kommer tilbake. Frist 1/12 det året du er i utlandet.

2) Du må søke vg3 i VIGO på vanlig måte innen fristen den 1/3

3) Inntakskontoret og OHG trenger dokumentasjon fra ditt utenlandsopphold. Så fort du har fått papirer og bekreftelser på gjennomført utdanning i utlandet må du sende papirer BÅDE til inntakskontoret og til OHG

Vedlagt dette brevet er en bekreftelse på at skoleåret vil bli godkjent dersom du oppfyller kravet om at utenlandsoppholdet er likeverdig med vg2 i Norge. Dersom du skal søke støtte hos Statens Lånekasse for utdanning må du legge ved det brevet.

1. Kjemi 1🡪Kjemi 2, Fysikk 1🡪Fysikk 2, Matematikk S1🡪S2, Matematikk R1🡪R2, internasjonal engelsk🡪samfunnsfaglig engelsk, historie og filosofi 1🡪historie og filosofi 2, markedsføring og ledelse 1🡪 markedsføring og ledelse 2, samfunnsøkonomi 1🡪samfunnsøkonomi 2, økonomistyring🡪økonomi og ledelse. [↑](#footnote-ref-1)